OpenLLM-France/wikimedia huggingface dataset:
# Vysokýita

La vysokýita és un mineral de la classe dels arsenats. Rep el nom en honor d'Arnošt Vysoký (1823-1872), químic, metal·lúrgic i excap de les foneries de Jáchymov.

## Característiques

La vysokýita és un arsenat de fórmula química U$^{4+}$[AsO₂(OH)₂]₄·4H₂O. Va ser aprovada com a espècie vàlida per l'Associació Mineralògica Internacional l'any 2012, i la primera publicació data del 2013. Cristal·litza en el sistema triclínic. La seva duresa a l'escala de Mohs és 2. Un dels minerals oxisals molt rars que contenen urani tetravalent. És el gegon mineral arsenat purament U$^{4+}$ després de l'štépita.

## Formació i jaciments

Va ser descoberta al filó Geschieber de la mina Svornost, a la localitat de Jáchymov, dins la regió de Karlovy Vary (República Txeca). Es tracta de l'únic indret on ha estat descrita aquesta espècie mineral.

## Referències

* ↑ «Vysokýite» (en anglès). Mindat. [Consulta: 2 novembre 2018].
# Murray Walker

Graeme Murray Walker (Birmingham, Anglaterra, Regne Unit, 10 d'octubre de 1923 – 13 de març de 2021) va ser un comentarista esportiu de Fórmula 1 des dels inicis de l'esport als anys 50 fins al seu retir al 2001. Es va fer famós al Regne Unit per la seva emoció comentant les curses de Fórmula 1 i els seus nombrosos anuncis al llarg de la seva carrera.

## Referències

* ↑ «Formula 1 commentary legend Murray Walker passes away, aged 97 | Formula 1®» (en anglès). [Consulta: 13 març 2021].
# Louis Sockalexis

Louis "Chief" Sockalexis (nascut el 24 d'octubre 24, 1871 en la reserva penobscot vora Old Town, Maine; mort el 24 de desembre, 1913, a Burlington, Maine) fou el primer amerindi nord-americà jugador professional de la Lliga Nord-americana de Beisbol, jugà professionalment tres anys amb els Cleveland Spiders. Va començar a jugar a beisbol a diverses universitats. El 1897 debutà professionalment en els Cleveland Spiders, però el 1899 es va retirar per problemes amb l'alcohol, perquè es considerava com a atracció de fira. Tornà a la reserva, on ensenyà beisbol als infants. Va morir d'un atac de cor.

## Enllaços externs

* Arxiu de Referència al Beisbol
# Copa del Món de ciclisme de 1992

La Copa del Món de ciclisme de 1992 fou la 4a edició de la Copa del Món de ciclisme.

## Calendari

| Data | Cursa | País | Vencedor | Equip del vencedor |
| 21 de març | Milà-Sanremo | Itàlia | Sean Kelly | Festina Lotus |
| 5 d'abril | Tour de Flandes | Bèlgica | Jacky Durand | Castorama |
| 12 d'abril | París-Roubaix | França | Gilbert Duclos-Lassalle | Z |
| 19 d'abril | Lieja-Bastogne-Lieja | Bèlgica | Dirk de Wolf | Gatorade - Château d'Ax |
| 25 d'abril | Amstel Gold Race | Països Baixos | Olaf Ludwig | Panasonic |
| 8 d'agost | Clàssica de Sant Sebastià | Espanya | Raúl Alcalá | PDM |
| 16 d'agost | Wincanton Classic | Regne Unit | Massimo Ghirotto | Carrera Jeans - Vagabond |
| 23 d'agost | Campionat de Zuric | Suïssa | Viatxeslav Iekímov | Panasonic |
| 4 d'octubre | Gran Premi Téléglobe | Canadà | Federico Echave | CLAS-Cajastur |
| 11 d'octubre | París-Tours | França | Hendrik Redant | Lotto |
| 17 d'octubre | Giro de Llombardia | Itàlia | Tony Rominger | CLAS-Cajastur |
| 24 d'octubre | Gran Premi de les Nacions | Espanya | Johan Bruyneel | Once |

## Classificacions finals
### Classificació individual

| Posició | Ciclista | Equip | Punts |
| 1 | Olaf Ludwig | Panasonic | 144 |
| 2 | Tony Rominger | CLAS-Cajastur | 118 |
| 3 | Davide Cassani | Ariostea | 108 |
| 4 | Raúl Alcalá | PDM | 92 |
| 5 | Laurent Jalabert | Once | 91 |
| 6 | Viatcheslav Iekímov | Panasonic | 90 |
| 7 | Claudio Chiappucci | Carrera Jeans - Vagabond | 90 |
| 8 | Johan Museeuw | Lotto | 74 |
| 9 | Jacky Durand | Castorama | 66 |
| 10 | Gilbert Duclos-Lassalle | Z | 64 |

### Classificació per equips

| Posició | Equip | Punts |
| 1 | Panasonic | 68 |
| 2 | Buckler | 67 |
| 3 | Ariostea | 61 |
| 4 | Tulip | 57 |
| 5 | PDM | 46 |

## Enllaços externs

* Resultats de la Copa del Món de ciclisme de 1992 Arxivat 2016-03-06 a Wayback Machine.
* Classificaó individual i per equips a memoire-du-cyclisme.net Arxivat 2010-07-26 a Wayback Machine.
# Lleonci d'Antioquia

Lleonci d'Antioquia (en llatí Leontius, en grec antic Λεόντιος) fou un religiós grec del segle iv, nascut a Frígia, deixeble del màrtir Llucià. Va entrar en religió i va ser ordenat prevere.
Per evitar l'atracció que tenia per la seva jove amant Eustòlia, es va castrar ell mateix, però ni així es va escapar de les sospites i va ser deposat. Al cap d'un temps va ser tret del seu càrrec el bisbe Esteve d'Antioquia i amb el suport de l'emperador Constanci II i dels arrians va ser nomenar bisbe d'Antioquia el 348 o 349.
Va ser un dels mestres de l'heresiarca Aeci, i segons Filostorgi va discutir amb ell els llibres dels profetes, especialment Ezequiel, però després de nomenar-lo diaca el va haver de destituir per pressions del partit contrari encapçalat per Diodor i Flavià. Lleonci va morir cap a l'any 358.
Va deixar nombrosos escrits que no s'han conservat excepte un petit fragment que probablement correspon a Oratio in Passionem S. Babylae, on diu que l'emperador Filip l'Àrab i la seva dona eren cristians.

## Referències

* ↑ 1.Leontius of Antioch a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 755-756
# Lleonci i Carpòfor d'Aquileia

Lleonci i Carpòfor van ser dos metges llegendaris, cristians del segle iii. Són venerats com a sants per l'església catòlica. La festa es celebra el 20 d'agost.
Tots dos eren metges, segurament germans o amics propers, probablement d'origen àrab però nascuts a Vicentia (Vicenza) al segle iii. Més tard van anar a viure a Aquileia. Per alguna ofensa, segurament perquè defensaven el cristianisme, van ser portats davant el governador romà Lísies i després de ser torturats en diverses formes de les que segons la llegenda se'n van lliurar miraculosament, finalment els van decapitar, potser l'any 300. Hi ha molts dubtes sobre la seva existència real; les fonts que en parlen són tardanes i les actes del martiri no són més que una adaptació de la història dels sants Cosme i Damià, germans metges. Enterrats primer a la basílica de Sant Fèlix a Vicenza, al segle x, arran de la invasió dels hongaresos les seves restes es van portar a la catedral de la ciutat, on són venerats avui dia. Algunes relíquies són a l'església de Sankt Vincenz de Metz.

## Referències

* 1 2 Greenhill, William Alexander. «Leo'ntius». A: William Smith. A Dictionary of Greek and Roman biography and mythology. Londres: John Murray, 1873 [Consulta: 5 setembre 2023].
* ↑ «26 agosto Santi Leonzio e Carpoforo» (en italià). Bisbat de Vicenza, 09-01-2014. [Consulta: 3 novembre 2023].
# El Beda

El Beda és el nom àrab d'un assentament i una necròpolis del període predinàstic de l'antic Egipte, al mil·lenni III aC, situats al nord-est del delta, on s'han fet troballes del període Naqada III.

## Referències

* ↑ Tell el-Dabʻa., 1975-<2020>. ISBN 978-3-7001-2986-8.
* ↑ Hendrickx, Stan. Analytical bibliography of the prehistory and the early dynastic period of Egypt and Northern Sudan, 1995. ISBN 90-6186-683-9.
* ↑ Plantilla:Citar periódico
# Lletres Asturianes

Lletres Asturianes és el butlletí oficial de l'Academia de la Llingua Asturiana i es publica principalment en asturià.
El seu primer número fou publicat l'any 1982, i d'ençà se'n publicaven entre 3 i 4 a l'any, dels quals un era un monogràfic literari pel Dia de les Lletres Asturianes. Des de l'any 2009, el volum literari es publica de manera independent, creant la nova publicació Lletres Lliterariu. Amb el número 104, es canvia el format per adaptar-se a les publicacions científiques internacionals, i s'estableix una periodicitat semestral. Amb el següent número, es publica també en format digital.
El contingut de la publicació, obert sempre per un Entamu, es basa principalment en estudis i treballs d'investigació lingüística, literària, històrica, etnogràfica o antropològica. De la mateixa manera també dedica pàgines a la recuperació de textos literaris vells o a la promoció de nous autors. Per aquest motiu també existeix una secció dedicada a les activitats que la societat asturiana realitza al voltant de la llengua asturiana, així com un llistat de les novetats editorials i discogràfiques amb l'asturià com a protagonista.

## Referències

* ↑ Lletres Lliterariu, mayu 2009; Pròleg (pàg.5-6); ISSN 1889-5182
* ↑ "Pròleg" del número 104.

## Enllaços externs

* Pàgina del Lletres Asturianes à la web oficial de l'Academia de la Llingua Asturiana.
# El Superpare: fòbia a les altures

El Superpare: fòbia a les altures (títol original en danès, Far til fire - på toppen) és una pel·lícula familiar danesa-noruega del 2017 dirigida per Martin Miehe-Renard a partir d'un guió de Lars Mering i Claudia Boderke. S'ha doblat i subtitulat al català.
La pel·lícula és la novena de la sèrie de noves pel·lícules (després del canvi de mil·lenni). El repartiment de la pel·lícula també és nou en comparació amb les pel·lícules anteriors. Martin Brygmann havia format part prèviament del repartiment de la franquícia, però assumeix el paper de Pare després de Jesper Asholt.

## Repartiment

* Martin Brygmann com el pare
* Thomas Bo Larsen com l'oncle Anders
* Elton Rokahaim Møller com a Lille Per
* Laura Lavigne Bie-Olsen com a Mie
* Mingus Hellemann Hassing com a Ole
* Coco Hjardemaal com la germana
* Anne Sofie Espersen com a Louise
* Yrsa Bjarup Riis com a Ida
* Lukas Toya com a Peter
* Josefine Lindegaard com a Emma
* Jacob Riising com el cap

## Referències

* ↑ «El Superpare: Fòbia a les altures». Goita què fan, ara!, 2017. [Consulta: 8 agost 2023].
# El Sàlzer (Odèn)

El Sàlzer és una de les nou entitats de població del municipi d'Odèn (Solsonès).

## Situació

Està situada a la banda occidental del terme municipal, a uns 2,5 km. a l'est de La Móra Comdal, a uns 947 m. d'altitud. No té cap nucli de poblament agrupat.

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 3 | 2 | 5 | 5 |
| 2001 | 0 | 0 | 0 | 3 | 1 | 4 | 4 |
| 2002 | 0 | 0 | 0 | 3 | 1 | 4 | 4 |
| 2003 | 0 | 0 | 0 | 3 | 1 | 4 | 4 |
| 2004 | 0 | 0 | 0 | 3 | 1 | 4 | 4 |
| 2005 | 0 | 0 | 0 | 3 | 1 | 4 | 4 |
| 2006 | 0 | 0 | 0 | 3 | 1 | 4 | 4 |
| 2007 | 0 | 0 | 0 | 3 | 1 | 4 | 4 |
| 2008 | 0 | 0 | 0 | 3 | 1 | 4 | 4 |
| Font: INE ||||||||

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
# Sepulcre de Joan II de Ribagorça

El sepulcre de Joan II de Ribagorça o Joan d'Aragó, és un monument funerari renaixentista realitzat en uns tallers de Nàpols cap a l'any 1508, i que es troba instal·lat al monestir de Montserrat.

## Història

El sepulcre va ser encarregat, pel mateix Joan II de Ribagorça, mort el 1528 i que va ser virrei de Nàpols durant els anys 1507 al 1509, el que explica el seu encàrrec a tallers escultòrics d'aquesta ciutat. Va morir a Montsó el 1528, on va ser enterrat a l'església de Santa María del Romeral d'aquesta ciutat i a l'any següent traslladat al monestir de Montserrat on es trobava el sepulcre que havia fet portar de Nàpols.

## Comentari artístic

Al monument hi ha un “llenguatge” molt depurat del renaixement italià, l'estructura arquitectònica la constitueix un arc de mig punt sostingut per dues columnes que donen pas a una iniciació d'un tram de volta de canó. La figura del difunt, amb vestidures militars, és en actitud orant col·locat sobre l'urna, que és sostinguda per dos atlants amb un genoll en terra i que mostren un gran escut d'armes representant la Corona d'Aragó i Corona de Castella. Al timpà de l'arc arquitectònic, hi ha un relleu amb la representació de l'Adoració dels Reis Mags.
Aquest sepulcre al davant de l'urna es van fer dues inscripcions, una anterior a la seva mort:
| « | Illustrissimus D. Joanes Aragonius, Comes Ripacurtia Castellanus Amposta. D. Alphonsi filius dum prafuit Vice Catholici Regis, patrique Gotholanis, Regno Partheno, Exercituique, hoc sibi possuit anno salutis M. D. IX. Kal. Novembris. | » |
I una altra inscripció col·locada després de la seva mort:
| « | Illustrissimus D. JO. Aagonius. Dux Luna, Comte Ripacurtia, Castellanus Amposta. Obbit. Ann. M. D. XXVIII. Hunc tumulus sibi Ripacurtius Heros Postquam certa homini mors male certa venit. Illum, sed virtus tollet ost fata sepulcro, Qua ante, post obitum vivere sola facit. Gloria, partus honor, stabunt, pietasque, fidesque, Veraque cum remanet candida fama Ducis. | » |
La sepultura procedent de l'interior de l'església és al seu atri. Va patir grans destrosses l'any 1811 durant les guerres napoleòniques. La seva fidel reconstrucció ha estat possible gràcies a la descripció feta pel benedictí Gregorio de Argáiz a la publicació de La Perla de Catalunya, història de la nostra Senyora de Montserrate, publicada l'any 1677 a Madrid.

## Vegeu també

* Escultura del Renaixement a la Corona d'Aragó

## Referències

* ↑ Virreyes de Nápoles, en la Colección de documentos inéditos para la historia de España, vol. XXIII, págs. 42-50.
* ↑ Discursos de Medallas y Antiguedades, (ed. Facsímil de 1902) Surrea y Aragon, Martín de, Valladolid Ed. Maxtor, 2003, ISBN 9788497610438

## Bibliografia

* Ramon Triadó, Joan. «Segle XVI: de l'humanisme culte a l'humanisme reformat». A: Art de Catalunya, Escultura moderna i contemporània. Barcelona, Edicions L'isard, 1998. ISBN 84-89931-03-8.
# Siegfried Stohr

Siegfried Stohr (10 d'octubre de 1952, Rímini, Itàlia) fou un pilot de curses automobilístiques italià que va arribar a disputar curses de Fórmula 1.

## Carrera esportiva

Siegfried Stohr va debutar a la primera cursa de la temporada 1981 (la 32a temporada de la història) del campionat del món de la Fórmula 1, disputant el 15 de març del 1981 el G.P. de l'oest dels Estats Units al circuit de Long Beach.
Va participar en un total de tretze curses puntuables pel campionat de la F1, disputades totes a la temporada 1981, aconseguint una setena posició com millor classificació en una cursa i no assolí cap punt pel campionat del món de pilots.

## Resultats a la fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1981 | Arrows Racing Team | Arrows | Cosworth | O.USA NVQ | BRA Ret | ARG 9 | SMR NVQ | BEL Ret | MON Ret | ESP Ret | FRA NVQ | GBR Ret | ALE 12 | AUT Ret | HOL 7 | ITA NVQ | CAN | LVG | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 13 (9) | 0 | 0 | 0 | 0 | 0 |
# Logan (Utah)

Logan és una ciutat i seu del Comtat de Cache a l'estat de Utah dels Estats Units d'Amèrica.

## Demografia

Segons el cens del United States Census Bureau Logan tenia el 2008 una població de 49.534 habitants. Segons el cens del 2000 tenia 42.670 habitants, 13.902 habitatges, i 9.175 famílies. La densitat de població era de 997,3 habitants per km².
Dels 13.902 habitatges en un 33,4% hi vivien nens de menys de 18 anys, en un 55,1% hi vivien parelles casades, en un 7,7% dones solteres, i en un 34% no eren unitats familiars. En el 17,9% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,2.
Per edats la població es repartia de la següent manera: un 23,4% tenia menys de 18 anys, un 34,3% entre 18 i 24, un 25,5% entre 25 i 44, un 9,7% de 45 a 60 i un 7,1% 65 anys o més.
L'edat mitjana era de 24 anys. Per cada 100 dones de 18 o més anys hi havia 89,5 homes.
La renda mitjana per habitatge era de 30.778 $ i la renda mitjana per família de 33.784 $. Els homes tenien una renda mitjana de 27.304 $ mentre que les dones 19.687 $. La renda per capita de la població era de 13.765 $. Entorn del 12,6% de les famílies i el 22,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Personatges il·lustres

* Quentin LaMar Cook, religiós.
* Kip Thorne (1940 -) físic, Premi Nobel de Física de l'any 2017

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Logan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Logan». American Fact Finder. Oficina del Cens dels Estats Units, 12-01-2010.
# Sinobatis

Sinobatis és un gènere de peixos de la família dels raids i de l'ordre dels raïformes.

## Taxonomia

* Sinobatis borneensis (Chan, 1965)
* Sinobatis bulbicauda (Last & Séret, 2008)
* Sinobatis caerulea (Last & Séret, 2008)
* Sinobatis filicauda (Last & Séret, 2008)
* Sinobatis melanosoma (Chan, 1965)

## Referències

* ↑ Chan, W. L., 1965. Anacanthobatis borneensis, the second new anacanthobatid skate from the South China Sea. Jpn. J. Ichthyol. v. 13 (núms. 1/3): 46-51.
* 1 2 Last P.R. & Séret B., 2008. Three new legskates of the genus Sinobatis (Rajoidei: Anacanthobatidae) from the Indo–West Pacific. Zootaxa 1671: 33–58.
* ↑ Last P.R. & Séret B., 2008. Three new legskates of the genus Sinobatis (Rajoidei: Anacanthobatidae) from the Indo–West Pacific. Zootaxa 1671: 33–58.
* ↑ Chan, W. L., 1965. A new anacanthobatid skate of the genus Springeria from the South China Sea. Jpn. J. Ichthyol. v. 13 (núms. 1/3): 40-45.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)

## Enllaços externs

* Encyclopedia of Life (anglès)
* uBio (anglès)
# Sinobatis caerulea

Sinobatis caerulea és una espècie de peix de la família dels raids i de l'ordre dels raïformes.

## Morfologia

* Els mascles poden assolir 69 cm de longitud total.

## Hàbitat

És un peix marí, de clima tropical (21°S-26°S, 111°E-114°E) i demersal que viu entre 482-1.168 m de fondària.

## Distribució geogràfica

Es troba a l'oceà Índic oriental: Austràlia.

## Observacions

És inofensiu per als humans.

## Referències

* ↑ Hulley, P. A., 1973. Interrelationships within the Anacanthobatidae (Chondrichthyes, Rajoidea), with a description of the lectotype of Anacanthobatis marmoratus (von Bonde & Swart, 1923). Ann. S. Afr. Mus. v. 62 (pt 4): 131-158.
* ↑ BioLib (anglès)
* ↑ Last P.R. & Séret B., 2008. Three new legskates of the genus Sinobatis (Rajoidei: Anacanthobatidae) from the Indo–West Pacific. Zootaxa 1671: 33–58.
* 1 2 3 4 FishBase (anglès)

## Enllaços externs

* AQUATAB
# Edward Wilson

Edward Wilson és el nom dels següents personatges:
* Edward Adrian Wilson (1872 – 1912), explorador polar anglès
* Edward Osborne Wilson (1929 – 2021), entomòleg, biòleg i professor universitari nord-americà
# Serghei Țvetcov

Serghei Țvetcov (Chișinău, Moldàvia, 29 de desembre de 1988) és un ciclista romanès d'origen moldau. Professional des del 2008, en el seu palmarès destaca la victòria de l'UCI Amèrica Tour de 2017, així com diversos campionats nacionals. Actualment corre a l'equip Wildlife Generation Pro Cycling. El 2016 va prendre part en els Jocs Olímpics d'Estiu de Rio de Janeiro.

## Palmarès

* 2007
** Campió de Moldàvia en contrarellotge
* 2009
** Campió de Moldàvia en contrarellotge
* 2011
** Vencedor d'una etapa al Tobago Cycling Classic
* 2013
** 1r al Cascade Cycling Classic i vencedor de 2 etapes
** Vencedor d'una etapa al Nature Valley Grand Prix
* 2014
** 1r al Cascade Cycling Classic i vencedor de 2 etapes
** Vencedor d'una etapa al Tour de Gila
* 2015
** Campió de Romania en ruta
** Campió de Romania en contrarellotge
** Vencedor d'una etapa al Tour de Szeklerland
* 2016
** Campió de Romania en contrarellotge
* 2017
** 1r a l'UCI Amèrica Tour
** Vencedor d'una etapa al Redlands Bicycle Classic
** Vencedor d'una etapa al Colorado Classic
* 2018
** 1r al Tour de Corea i vencedor d'una etapa
** 1r a la Chrono Kristin Armstrong
** 1r a la Volta a Romania i vencedor d'una etapa
** Vencedor d'una etapa al Tour de Gila
** Vencedor d'una etapa al Tour de Beauce
* 2019
** 1r a la Tucson Bicycle Classic i vencedor d'una etapa
** Vencedor d'una etapa al Tour de Gila
** Vencedor d'una etapa al Tour de Beauce
* 2020
** Campió de Romania en contrarellotge
** Vencedor d'una etapa al Tour de Szeklerland
* 2021
** Campió de Romania en ruta
** Campió de Romania en contrarellotge

### Resultats al Giro d'Itàlia

* 2015. 139è de la classificació general

## Referències

* ↑ Fitxa a sitiodeciclismo.net
* ↑ Fitxa a cyclebase.nl
* ↑ Fitxa a museociclismo.it
* ↑ Fitxa a procyclingstats.com
* ↑ «Wildlife Generation Pro Cycling». UCI.org. Union Cycliste Internationale. Arxivat de l'original el 5 març 2021. [Consulta: 5 març 2021].
* ↑ Weislo, Laura «Clarke, Tvetcov join Wildlife Generation team for 2021». Cyclingnews.com. Future plc, 11-12-2020 [Consulta: 11 desembre 2020].
* ↑ «Olympedia – 2016 Summer Olympics Overview». [Consulta: 8 maig 2022].
# Eduardo Paes

Eduardo da Costa Paes (Rio de Janeiro, 14 de novembre de 1969) és un polític brasiler membre del Partido do Movimento Democrático Brasileiro (PMDB). Fou batlle de Rio de Janeiro entre 2009 i 2017. És net d'una catalana exiliada a Amèrica arran de l'ocupació franquista de Catalunya.
El 2020, es tornà a presentar a les eleccions a la batllia de Río de Janeiro, resultant escollit amb el 64,41% dels vots en segona volta. Guanyà al aleshores batlle, Marcelo Crivella, que obtingué el 35,90% dels vots.

## Referències

* ↑ «Eduardo Paes, do DEM, é eleito prefeito do Rio de Janeiro». G1 Rio, 29-11-2020 [Consulta: 22 desembre 2020].

## Enllaços externs

* Eduardo Paes
# Lluís Codina Codina

Lluís Codina Codina (Taradell, Osona; 17 de febrer de 1973) és un futbolista català.
Va començar la seva carrera al Centre d'Esports l'Hospitalet i després jugà a l'Alavés amb el qui arribà a jugar a Primera divisió. Després jugà amb el CD Leganés.
La temporada 2000-2001 arribà al Gimnàstic de Tarragona per jugar a la Segona divisió B. Al Nàstic arribà a ser un dels capitans de l'equip i un dels jugadors més valorats i estimats per l'afició. Aconseguí dos ascensos a segona divisió i un a primera. Després d'aconseguir l'ascens a primera divisió, l'estiu de 2006 deixà el club per jugar a la SD Eibar.

## Referències

* ↑ Lluis Codina se despide de Tarragona después de seis temporadas - Diari Noticias de Álava (castellà)
# Llista d'obres de Picasso 1931–1940

Llista no raonada d'obres de Pablo Picasso realitzades entre 1931 i 1940: La llista és incompleta. Si us plau, ajudeu ampliant-la.
* Still Life on Pedestal Table - 1931
* Figures by the Sea - 1931
* Woman with yellow Hair - 1931
* Girl before a Mirror - 1932
* Woman with Book - 1932
* La Lecture - 1932
* Le Rêve - 1932
* Nude, Green Leaves and Bust – 1932
* The Red Armchair - 1933
* The Rooster - 1933
* Woman with a vase - 1933
* Seated Midel & Sculptor Studying Sculptured Head - 1933
* Minotaur Kneeling over Sleeping Girl - 1933
* Bullfight - 1934
* Dying Bull - 1934
* Girl Reading at a Table - 1934
* The Studio - 1934 (oil and enamel on canvas, 5' 1/3" × 4' 1/4", collection of the Metropolitan Museum of Art)
* The Muse - 1935
* Minotauromachy - 1935
* Minotaur Moving - 1936
* Portrait of Marie-Therese Walter - 1937
* Lee Miller - 1937
* The Dream and Lie of Franco - 1937
* Guernica - 1937
* The Weeping Woman - 1937
* The Bathers - 1937
* Woman in Hat and Fur Collar - 1937
* The Artist Before His Canvas - 1938
* Girl With A Boat - 1938
* Man with a lollipop -1938
* Woman with a Hairnet - 1938
* Maya in a Sailor Suit - 1938
* Maya with Doll - 1938 (owned by Diana Widmaier Picasso)
* The Lincoln - 1939
* La Beautiful - 1939
* Seated Woman with Star-Patterned Dress - 1939
* "Head of Bull" - 1940

## Referències

* ↑ «MoMA | The Collection | Pablo Picasso. Girl before a Mirror. Boisgeloup, March 1932».
* «Metropolitan Museum of Art - Works of Art: Modern Art». [Consulta: 2 gener 2006].